Uznesenie Okresného súdu Poprad sp. zn. 10Pc/46/2025 z 31. 10. 2025
Uznesenie Okresného súdu Poprad z 31. októbra 2025, sp. zn. 10Pc/46/2025, ECLI:SK:OSPP:2025:8725203544.2
Súd: Okresný súd Poprad
Spisová značka: 10Pc/46/2025
ECLI: ECLI:SK:OSPP:2025:8725203544.2
Dátum vydania: 31. 10. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10Pc/46/2025 8725203544 31. 10. 2025 JUDr. František Krasňan ECLI:SK:OSPP:2025:8725203544.2
Uznesenie Okresný súd Poprad, vo veci navrhovateľky: A. B., nar. XX.X.XXXX, trvale bytom C., D. XX/XX proti odporcovi: E. F., nar. XX.X.XXXX, trvale bytom D., G. XXXX/XX, v konaní o určenie otcovstva a úpravu rodičovských práv a povinností k mal. H. B., nar. XX.X.XXXX, bytom ako matka, takto rozhodol: I. Súd konanie
zastavuje.
II. Žiaden z účastníkov nemá právo na náhradu trov konania. odôvodnenie: 1. Tunajšiemu súdu bol dňa 22.9.2025 doručený návrh navrhovateľky o určenie otcovstva a úpravu rodičovských práv a povinností k mal. H. B., nar. XX.X.XXXX. 2. Podaním zo dňa 10.10.2025 navrhovateľka zobrala návrh späť v celom rozsahu a žiadala konanie zastaviť z dôvodu mimosúdnej dohody s odporcom. 3. Podľa § 29 ods. 1 Civilného mimosporového poriadku, navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľky došlo k účinnému späťvzatiu návrhu, preto konanie zastavil. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725203544.2 (dáta aktuálne k 5. 11. 2026). Záväzné je znenie zverejnené súdom.




